其六
作者：陳元光
朝代：唐

paragraphs: 戍樓西北請泉山，十載干戈暑又寒。
紅錦飄來楓樹醉，黃金廢盡菊花殘。
故園橙橘小春鬧，聖席圓湯冬至閑。
劍戟百磨巖石裂，驊騮羣飲澤泉乾。
雪花散雜梅花媚，白水前爲墨水餐。
河腹冰堅防虜騎，邊陲雨涷弊征鞍。
水窗向北因風寒，密壘開東得月看。
迭起寒雞猶未唱，銅壺先滴五更闌。